Irving Janis

Irving Lester Janis (født 26. mai 1918 i Buffalo i New York, død 15. november 1990 i Santa Rosa i California) var en amerikansk psykolog. Han studerte i hovedsak sosialpsykologi, og er mest kjent for sin teori om gruppetenkning, altså systematiske feil som begås av grupper som fatter felles beslutninger.

Han hadde bachelorgrad fra University of Chicago fra 1939 og doktorgrad i psykologi fra Columbia University. Han tok en pause fra doktorgradsarbeidet for å tjenestegjøre i United States Army under den andre verdenskrig, og studerte her den militære moralen. Janis var deretter forsker ved det psykologiske instituttet ved Yale University 1947–1985 og professor emeritus i psykologi ved University of California, Berkeley 1986–1990. Han skrev en rekke bøker, og ble tildelt flere prestisjefylte priser for sitt arbeid.

Han var av jødisk slekt, og ble gift med Marjorie Janis, som han fikk to døtre med. Irving Janis var også meget interessert i kunst. Han døde av lungekreft i 1990, 72 år gammel.

Referanser

Litteratur 
 
 
 
 
 

Psykologer fra USA
Professorer fra USA
Sosialpsykologer
Personer tilknyttet Yale University
Alumni fra Columbia University
Personer fra Buffalo
Fødsler i 1918
Dødsfall i 1990